1. ------IND- 2020 0682 S-- ET- ------ 20201110 --- --- PROJET

EELNÕU

## Määrus, millega muudetakse määrust (2014:425) pestitsiidide kohta

Seoses pestitsiidide määrusega (2014:425) sätestab valitsus,[[1]](#footnote-2)

*et* 2. peatüki paragrahvid 11, 20, 37–39 ja 40–43 sõnastatakse allpool esitatud viisil;

*et* lisatakse viis uut paragrahvi – 2. peatüki paragrahv 37a, paragrahv 38a, paragrahv 40a, paragrahv 41a ja paragrahv 43a – ning need sõnastatakse allpool esitatu kohaselt.

2. peatükk

**§ 11**    Taimekaitsevahendite kasutajatele pakutakse koolitust, kus pakutakse piisavalt teadmisi Euroopa Parlamendi ja nõukogu 21. oktoobri 2009. aasta direktiivi 2009/128/EÜ (millega kehtestatakse ühenduse tegevusraamistik pestitsiidide säästva kasutamise saavutamiseks) I lisas loetletud teemavaldkondade kohta. Koolitust pakub

1. Rootsi põllumajandusamet seoses kasutusega

a) põllumajanduses, metsanduses, parkide haldamises või aianduses;

b) elamute kruntidel;

c) kooli- ja lasteaiahoovides;

d) mänguväljakutel, millele avalikkusel on juurdepääs;

e) spordi- ja vabaajarajatistes;

f) planeerimise ja ehitustööde ajal;

g) teealadel ja nõlvadel;

h) kruusaga pindadel või muudel hästi läbilaskvatel pindadel;

i) asfalt-, betoonpindadel või muudest kõvastunud materjalidest pindadel;

2. Rootsi rahvaterviseamet seoses kasutusega laohoonetes ja muudes ladustamisrajatistes või nende ümber, ning

3. Rootsi töökeskkonnaamet seoses muu kasutusega.

**§ 20**    Paragrahvi 18 või 19 kohase kasutusloaga seotud küsimusi uurib

1. Rootsi põllumajandusamet seoses kasutusega

a) põllumajanduses, metsanduses, parkide haldamises või aianduses;

b) elamute kruntidel;

c) kooli- ja lasteaiahoovides;

d) mänguväljakutel, millele avalikkusel on juurdepääs;

e) spordi- ja vabaajarajatistes;

f) planeerimise ja ehitustööde ajal;

g) teealadel ja nõlvadel;

h) kruusaga pindadel või muudel hästi läbilaskvatel pindadel;

i) asfalt-, betoonpindadel või muudest kõvastunud materjalidest pindadel;

2. Rootsi rahvaterviseamet seoses kasutusega laohoonetes ja muudes ladustamisrajatistes või nende ümber, ning

3. Rootsi töökeskkonnaamet seoses muu kasutusega.

**§ 37**    Taimekaitsevahendeid ei tohi kasutada

1. niitudel või karjamaadel, mis ei sobi kündmiseks, kuid mida saab kasutada niitmiseks või karjatamiseks;

2. kooli- või lasteaiahoovides ning mänguväljakutel, millele on avalikkuse juurdepääs;

3. parkides, aedades või muudel aladel, mis on mõeldud peamiselt puhkealadeks, millele on avalikkuse juurdepääs;

4. professionaalselt mittekasutatavates eraldatud aiapiirkondades ja kasvuhoonetes;

5. elamute kruntidel või potitaimedel koduaia keskkonnas;

6. siseruumides asuvatel taimedel, välja arvatud need, mis asuvad tootmisruumides, ladudes jms.

**§ 37a**    Rootsi kemikaaliamet võib välja anda eeskirju selliste taimekaitsevahendite, mida peetakse inimeste tervisele ja keskkonnale piiratud ohuks, toimeainete paragrahvi 37 lõigete 2–6 kohaste keeldude erandite kohta.

Enne eeskirjade välja andmist annab Rootsi kemikaaliamet muudele asjaomastele ametiasutustele võimaluse märkuste esitamiseks.

**§ 38**    Rootsi põllumajandusamet võib välja anda eeskirju paragrahvi 37 kohaste keeldude erandite kohta:

1. vajaduse korral karantiini all olevate kahjurite sissetoomise, kohandumise ja leviku tõkestamiseks kooskõlas Euroopa Parlamendi ja nõukogu 26. oktoobri 2016. aasta määrusega (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EMÜ, või kooskõlas seda määrust rakendavate sätetega;

2. mis on vajalikud Rootsi riiklikus geenivaramus või Põhjamaade geneetilise ressursi keskuses säilitatud taimede kasvatamiseks.

Rootsi põllumajandusamet võib välja anda eeskirju paragrahvi 37 lõike 1 kohaste keeldude erandite kohta, et tõkestada invasiivsete võõrliikide sissetoomist, kohandumist ja levikut.

Enne eeskirjade kehtestamist annab Rootsi põllumajandusamet muudele asjaomastele ametiasutustele võimaluse märkuste esitamiseks.

**§** **38a**    Rootsi keskkonnakaitseamet võib välja anda eeskirju paragrahvi 37 lõigete 2–6 kohaste keeldude erandite kohta, et tõkestada invasiivsete võõrliikide sissetoomist, kohandumist ja levikut.

Enne eeskirjade välja andmist annab Rootsi keskkonnakaitseamet muudele asjaomastele ametiasutustele võimaluse märkuste esitamiseks.

**§ 39**    Omavalitsuse nõukogu võib üksikjuhtudel teha paragrahvis 37 nimetatud keeldudest erandi, kui taimekaitsevahendi

1. on heaks kiitnud Rootsi kemikaaliamet ja kasutus on kooskõlas heakskiitmise tingimustega ja

2. seda on vaja Rootsi riiklikus geenivaramus või Põhjamaade geneetilise ressursi keskuses säilitatavate taimede kasvatamiseks või muul erilisel põhjusel.

**§** **40**    Taimekaitsevahendeid on keelatud kasutada professionaalselt ilma omavalitsuse nõukogu eriloata järgmistel juhtudel:

1. spordi- ja vabaajarajatistes;

2. planeerimise ja ehitustööde ajal;

3. nii teealadel kui ka kruusakattel ja muudel hästi

läbilaskvatel pindadel;

4. asfalt-, betoonpindadel või muudest kõvastunud materjalidest pindadel.

**§** **40a**    Paragrahvis 40 nimetatud loanõue ei kehti selliste taimekaitsevahendite puhul, mis on paragrahvis 37 esitatud kasutuskeelust vabastatud kooskõlas paragrahviga 37a välja antud eeskirjade kohaselt.

Paragrahvi 40 lõigetes 3 ja 4 esitatud loanõue ei kehti taimekaitsevahendite kasutamisele

1. teealadel, et tõkestada

a. invasiivsete võõrliikide või

b. karantiini all olevate kahjurite sissetoomist, kohandumist ja levikut Euroopa Parlamendi ja nõukogu määruse (EL) 2016/2031 või seda määrust rakendavate sätete kohaselt, või

2. nõlvadel.

§ **41**    Taimekaitsevahendeid on keelatud kasutada professionaalselt ilma omavalitsuse nõukogu kirjalikult teavitamata

1. teealadel, et tõkestada

a. invasiivsete võõrliikide või

b. karantiini all olevate kahjurite sissetoomist, kohandumist ja levikut Euroopa Parlamendi ja nõukogu määruse (EL) 2016/2031 või seda määrust rakendavate sätete kohaselt,

2. nõlvadel, ning

3. aladel, mille kohta ei kehti paragrahvi 37 kohane keeld või paragrahvi 40 kohane loanõue ja mille külgnev pindala ületab 1 000 ruutmeetrit ja kus üldsus võib vabalt liikuda.

Teatises nimetatud toiminguid võib alustada mitte varem kui neli nädalat pärast teatise esitamist, v.a juhul, kui nõukogu teisiti otsustab.

**§ 41a**    Paragrahvis 41 nimetatud teavitamise nõue ei kehti selliste taimekaitsevahendite puhul, mis on paragrahvis 37 esitatud kasutuskeelust vabastatud kooskõlas paragrahvi 37 lõikega a välja antud eeskirjade kohaselt.

Paragrahvi 41 lõike 1 punktis 3 nimetatud teavitamise nõue ei kehti kasutamisele põllumaal.

**§ 42**    Paragrahvi 37 lõike 1 ja paragrahvide 40 ja 41 sätteid ei kohaldata kasutuse suhtes,

1. millele on omane punkttöötlus ja

2. millel on niivõrd piiratud ulatus, et see ei ohusta inimeste tervist ega keskkonda.

**§ 43**    Rootsi keskkonnakaitseamet võib

1. välja anda üksikasjalikumad eeskirjad paragrahvi 39 lõike 2 kohase keelu kohta ja

2. muuks kui metsamaal kasutamiseks mõeldud taimekaitsevahendite kasutamise puhul välja anda eeskirjad paragrahvide 40–42 jõustamiseks.

Enne eeskirjade välja andmist annab Rootsi keskkonnakaitseamet muudele asjaomastele ametiasutustele võimaluse märkuste esitamiseks.

**§** **43a**    Rootsi põllumajandusamet võib anda välja üksikasjalikumad eeskirjad keeldude kohta kooskõlas **paragrahvi** 39 lõikega 1.

Enne eeskirjade välja andmist annab Rootsi põllumajandusamet muudele asjaomastele ametiasutustele võimaluse märkuste esitamiseks.

1. Määrus jõustub 1. veebruaril 2021.

2. 2. peatüki **paragrahvi** 40 kohaseid lube taimekaitsevahendite professionaalseks kasutamiseks, mis on otsustatud vastavalt vanematele eeskirjadele, kohaldatakse jätkuvalt, aga mitte pärast 31. detsembrit 2022.

1. Vt Euroopa Parlamendi ja nõukogu 21. oktoobri 2009. aasta direktiiv 2009/128/EÜ, millega kehtestatakse ühenduse tegevusraamistik pestitsiidide säästva kasutamise saavutamiseks, Euroopa Parlamendi ja nõukogu määruse (EL) 2019/1243 kohases sõnastuses. Vt ka Euroopa Parlamendi ja nõukogu 9. septembri 2015. aasta direktiiv (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord. [↑](#footnote-ref-2)